KOMISSION ASETUS (EY) N:o 2683/1999,
annettu 17 päivänä joulukuuta 1999,
hedelmien ja vihannesten, kasvien sekä kukkien aloja koskevien Ranskan merentakaisten departementtien hyväksi annettujen erityistoimenpiteiden soveltamista koskevista yksityiskohtaisista säännöistä annetun asetuksen (EY) N:o 1524/98 muuttamisesta ja arvioidun hankintataseen määrittämisestä vuodeksi 2000
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 2 artiklan 6 kohdan,
sekä katsoo seuraavaa:
1) Ranskan merentakaisten departementtien erityisen hankintajärjestelmän soveltamista koskevat yhteiset säännöt vahvistetaan komission asetuksessa (ETY) N:o 131/92(3), sellaisena kuin se on viimeksi muutettuna asetuksella (EY) N:o 1736/96(4), ja jalostettujen hedelmien ja vihannesten hankintajärjestelmän soveltamista koskevat täydentävät yksityiskohtaiset säännöt sekä arvioitu tase, jonka mukaisiin määriin järjestelmää voidaan soveltaa 1 päivän heinäkuuta ja 31 päivän joulukuuta 1999 välisenä aikana, säädetään komission asetuksessa (EY) N:o 1524/98(5), sellaisena kuin se on viimeksi muutettuna asetuksella (EY) N:o 1124/1999(6).
2) Tuotemäärät, joihin sovelletaan erityistä hankintatasetta, määritetään määräajoin vahvistettavien arvioitujen taseiden mukaisesti, ja määriä voidaan tarkistaa Ranskan merentakaisten departementtien markkinatarpeiden mukaan paikallistuotanto ja perinteiset kauppavirrat huomioon ottaen, ja näiden perusteella vahvistetaan arvioitu tase liitteen mukaisesti vuodeksi 2000.
3) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1524/98 liitteessä I oleva A osa tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1999.